Aɛumar U Leɛmara

Aɛumar U Leɛmara (Aumer U Lamara) d amyaru ilulen deg useggas n 1952 di taddart n budafal taɣiwant n Micli (εin lḥemmam) agezdu n Tizi-Wezzu., 07/09/2020.

Tameddurt

Yekcem aɣerbaz amenzu di taddert-is, mi yesεa 16 n yiseggasen, ikcem ɣer tesnawit tatiqnit n lezzayer tamanaɣt deg useggas n 1968. Yekcem ɣer tseddawit n Lezzayer Tamanaɣt Anda yeḍfer timsirin n tmaziɣt n Lmulud At Mεemmer si 1968 arma d 1974.

Di 1975 yunag ɣer tmurt n Fransa anida yekcem ɣer tseddawit n Besançon akken ad ikkemel leqraya-s n tfizikt, yessaweḍ ad d-yawi agerdas n Duktura deg 1989. Mi d-yuɣal ɣer tmurt, Yesselmed tafizikt di tseddawit n Mulud At Mεemmer n Tizi-wezzu, am wakken ixeddem timsirin n tmaziɣt. Yella di tirkeft n tira n tesɣunt "Tafsut" i d-yessufuɣ Umussu Adelsan Amaziɣ (MCB). Yella d yiwen deg iεeggalen di tdukli tazzayrit n useḥbiber ɣef izerfan n umdan. 

Yebda tira s tanaga tamezrayt n baba-s Mesεud Ulamara Iberdan n tissas di 1985. Ikemmel amecwar-ines di tira, aladɣa tasekla tamezrayt imi yura ɣef taggara n yugurten, tagrawla n 1954... Di 2016 yewwi araz n ungal ifazen s tmaziɣt "Racid Allic " id d-theggi tmesbeddit tadelsant Tiregwa n Kanada ɣef ungal-is timlilit di 1962. Ara ass-a Ulamara yessufeɣ-d azal n 08 n yedlisen, am wakken yettaru imagraden ɣef tsertit deg uɣmis "le matin d'Algerie"

Ayen yura

Iberdan n tissas, tizrigin Le Pas Sage, 2007
 Tasuqilt ɣer Tefransist, Les Sentiers de l'Honneur tizrigin KuKu 2013, L'Harmattan, 2014
 Akkin i wedrar, ungal, tizrigin Acab, 2011
 Tullianum - Taggara n Yugerten, ungal amezray tizrigin HCA, 2009
 Omaha Beach, Ass-A d Wussan, ungal, Editions Fnacafa 2010
 Muḥend Abdelkrim, Di Dewla n Ripublik tizrigin L'Harmattan, 2011
 Timlilit di 1962, ungal tizrigin Acab, 2015
 Taârabt-tinneslemt n usekkak, tizrigin Acab, 2016
 Agadir n Roma'' (ungal) , tizrigin Acab, 2019

Tamselyut